|  |  |  |  |  |
| --- | --- | --- | --- | --- |
|  | OSNOVNA ŠKOLA VELIKA PISANICA  Hrvatskih mučenika 3  43 271 Velika Pisanica |  |  |  |
|  | | |  |  |
|  |  | **ELABORAT izvođenja vježbE evakuacije i spašavanja**  **u OSNOVNOJ ŠKOLI**  **VELIKA PISANICA** | | |

|  |  |  |
| --- | --- | --- |
|  |  |  |
|  | | |

Velika Pisanica, ožujak 2019. godine

**SADRŽAJ**

|  |  |  |
| --- | --- | --- |
|  | **POGLAVLJE** | **STRANA** |
|  | UVOD | 1 |
|  | NAZIV VJEŽBE | 1 |
|  | NAMJENA I CILJ VJEŽBE | 1 |
|  | MJESTO VJEŽBE | 1 |
|  | VRIJEME VJEŽBE | 1 |
|  | PRIPREMA VJEŽBE | 1 |
|  | POLAZNE PRETPOSTAVKE | 2 |
|  | MATERIJALNO-TEHNIČKO OSIGURANJE | 4 |
|  | SUDIONICI VJEŽBE I NJIHOVE ZADAĆE | 4 |
|  | OSIGURANJE VJEŽBE | 5 |
|  | ANALIZA I OCJENA VJEŽBE | 5 |
|  | ODGOVORNE OSOBE OŠ VELIKA PISANICA / KONTAKTI | 5 |
| 13. | VREMENSKI SLIJED IZVOĐENJA VJEŽBE | 5 |

**1. UVOD**

Poslodavac je dužan osigurati i organizirati evakuaciju i spašavanje osoba za slučaj iznenadnog događaja koji može ugroziti njihovu sigurnost i zdravlje i osposobiti osobe koje će provoditi evakuaciju sukladno članku 55. Zakona o zaštiti na radu (Narodne novine, broj: 71/14., 118/14., 154/14., 94/18. i 96/18.).

Pojam evakuacije podrazumijeva unaprijed utvrđeni način napuštanja ugroženih prostorija i prostora, prije nego što nastupi opasnost za život ili zdravlje učenika, učitelja, zaposlenika, posjetitelja i drugih osoba koje se zateknu u ugroženim prostorijama i prostorima za vrijeme izvanrednog događaja.

Spašavanje podrazumijeva provođenje radnji kojima se učenicima, učiteljima, zaposlenicima, posjetiteljima i drugim osobama zatečenim u ugroženim prostorijama i prostorima pruža pomoć u napuštanju tih prostora, pošto ih iznenadnim događajem ne mogu napustiti same, a da pri tome ne dovedu u opasnost svoj život.

Vježba evakuacije i spašavanja se organizira sukladno Planu evakuacije Osnovne škole Velika Pisanica, Velika Pisanica.

**2. NAZIV VJEŽBE**

Vježba nosi naziv „Vatreni obruč“.

**3. NAMJENA I CILJ VJEŽBE**

Cilj vježbe je praktična provjera Plana evakuacije i spašavanja Osnovne škole Velika Pisanica, kao što je i predviđeno u navedenom Planu. Osim osposobljenosti djelatnika i polaznika škole za postupanje u slučaju izvanrednih situacija i valjanosti predviđenih pravaca evakuacije, promatrat će se i brzina intervencije žurnih službi, te potrebu mijenjanja Plana evakuacije kako bi postao još operativniji.

**4. MJESTO VJEŽBE**

Vježba će se održati u zgradi Osnovne škole Velika Pisanica, Hrvatskih mučenika 3, 43 271 Velika Pisanica.

**5. VRIJEME VJEŽBE**

Vježba će se održati **15. travnja 2019. godine sa početkom u 12.50 sati.** Predviđeno je trajanje vježbe do **30 minuta.**Vježba se odvija u realnom vremenu.

**6. PRIPREMA VJEŽBE**

Za donošenje odluke o izvođenju vježbe i koordinaciju pripreme vježbe zadužen je ravnatelj škole, a Područni ured za zaštitu i spašavanje Bjelovar pružit će stručnu pomoć prilikom izrade elaborata i koordinacije sa žurnim službama.

U svrhu priprema za odvijanje vježbe održan je pripremni sastanak sudionika vježbe.

Sastanak je održan je **05. ožujka 2019. godine**, na kojem je utvrđeno okvirno vrijeme i način odvijanja vježbe, te određene zadaće koje je potrebno obaviti u pripremnom razdoblju.

Istome su nazočili:

1. **Ivana Haić**, ravnateljica
2. **Ana Nemet**, tajnica
3. **Stjepan Dinjar**, domar
4. **Mario Šterle,** učitelj tehničke kulture / povjerenik zaštite na radu
5. **Mario Šimić**, zamjenik načelnika Općine Velika Pisanica
6. **Željko Filipović,** zapovjednik VZO Velika Pisanica
7. **Dražen Gothard,** stručnjak zaštite na radu (Zavod za unapređivanje sigurnosti d.d., Osijek)
8. **Danko Stavinoha,**  Služba civilne zaštite Bjelovar.

U pripremnom razdoblju potrebno je obaviti naredne aktivnosti:

* **upoznati sve zaposlene sa Planom evakuacije i spašavanja za slučaj izvanrednog događaja i njihovim obvezama**

Nositelj: ravnatelj

Rok: do 31.03.2019. godine na Učiteljskom vijeću

* **upoznati sve učenike sa Planom evakuacije i spašavanja**

Nositelj: razrednici po razrednim odjelima

Rok: do 31.03.2019. godine na satu razrednog odjela

* **upoznati administrativno-tehničko osoblje sa točnim vremenom održavanja vježbe**

Nositelj: ravnatelj škole

Rok: do 31.03.2019. godine na sastanku administrativno-tehničkog osoblja matične škole

* **koordinirati sudionike vježbe i upoznati ih sa elaboratom izvođenja vježbe**

Nositelj: Područni ured za zaštitu i spašavanje Bjelovar

Rok: do 31.03.2019.godine

* **obavijestiti sredstva javnog informiranja o održavanju vježbe**

Nositelj: Područni ured za zaštitu i spašavanje Bjelovar, Škola putem web stranica škole i općine

Rok: do 05.04.2019. godine (web stranica škole i općine)

**- obavijestiti roditelje o vremenu održavanja vježbe**

Nositelj: razrednici po razrednim odjelima

Rok: do 05.04.2019. godine

**7. POLAZNE PRETPOSTAVKE**

*OPIS DOGAĐAJA I HODOGRAM AKTIVNOSTI UČENIKA I ZAPOSLENIKA ŠKOLE:*

**12.50\_\_\_\_\_\_**

* iznenadni događaj – **POŽAR U HOLU ŠKOLE**
* U prizemlju, u holu škole došlo je do pojave dima i vatre koja se počela širiti na parket i namještaj.
* Iznenadni događaj požara prva je primijetila **dežurnaspremačica**koja je obavljala poslove čišćenja podova hodnika.

**\_\_12.50\_\_\_\_\_\_**

* Dojavu o požaru ravnatelju škole osobno će izvršiti **dežurnaspremačica**- *ravnatelj nakon dojave, procjenjuje situaciju i poduzima potrebne mjere*

**\_\_\_12.51\_\_\_\_\_\_**

* Ravnatelj škole izdaje zapovijed **tajnici Ani Nemet** za davanje znaka za uzbunu i početak evakuacije i spašavanja.

***Način davanja uzbune:***

* Za davanje znaka za uzbunjivanje koristi se zvučni signal- školsko električno zvono prema važećim uputama o davanju zvučnih signala:
* **Jednoličnim tonom u trajanju do 22 sekunde i to s trajanjem od 6 sekundi sa dva prekida po 2 sekunde**

**6 s 6 s 6 s**

**22 s**

**2 s**

**2 s**

**\_\_12.51\_\_\_\_\_\_\_**

* Ravnatelj škole-rukovoditelji evakuacije poduzima radnje vezane za uzbunjivanje i zapovijeda davanje uzbune i telefonskom vezom dojavljuje **Županijskom centru 112 Bjelovar**

**\_\_12.53\_\_\_\_\_\_**

* odmah nakon znaka za uzbunu zaduženi radnici škole (LjiljaHorgoš, Ankica Perković i Mate Zrilić) otvaraju vratna krila na dva izlaza iz škole.

Zaduženi radnici su:

-**LiljaHorgoš**– otvara IZLAZ NA DVORIŠTE BROJ 1 – GLAVNI IZLAZ

- **Ankica Perkovići Mate Zrilić** – otvaraju IZLAZ NA DVORIŠTE BROJ 2 – BOČNI IZLAZ

**\_12.53\_\_\_\_\_\_\_\_**

**POČETAK EVAKUACIJE**

**REDOSLIJED IZLASKA:** Budući da je kapacitet izlaženja puno veći od potreba stvarnog stanja, odnosno u građevini Škole je osigurana evakuacija znatno većeg broja osoba od predviđenog iz navedenog razloga moguć je **istovremeni polazak**, za izlaženje iz građevine, svih učenika i radnika koji se nalaze u građevini škole.

**OBVEZE UČITELJA:** Nastojati zadržati disciplinu, učenici predvođeni učiteljima u koloni, jedan po jedan, ubrzanim korakom idu do navedenog izlaza za evakuaciju i okupljaju se na zbornom mjestu, travnatom dijelu ispred glavnog ulaza u školu.

**OBVEZE RADNIKA OSPOSOBLJENIH ZA EVAKUACIJU I SPAŠAVANJE**: Otvoriti glavne izlaze, upućivati na putove evakuacije, provjeriti jesu li svi napustili prostore.

Po oglašavanju uzbune domar Stjepan Dinjar

– simulirat će **isključivanje glavnog plinskog ventila** lijepljenjem naljepnice;

– simulirat će **isključivanje struje** lijepljenjem naljepnice na glavu sklopku.

**1.Učionice I., kancelarije**

1. Učenici koji se nalaze u **učionici matematike, fizike, engleskoga jezika, vjeronauka, hrvatskoga jezika, geografije, sanitarnom čvoru 1. i zbornici** izlaze na glavna vrata škole (GLAVNI IZLAZ ).
2. Zaposlenici i ostale osobe koje su se zatekle u **zbornici, u uredu pedagoga,tajnika, ravnatelja** izlaze na glavna vrata škole. (GLAVNI IZLAZ ).
3. Učenici koji se nalaze u **učionici hrvatskoga jezika (manja učionica), informatike, knjižnici** , sanitarnom čvoru 2. izlaze na glavna vrata škole(GLAVNI IZLAZ).

**2.Učionice II., kuhinja**

1. Učenici koji se nalaze u učionici **biologije i kemije, učionici matematike 2,garderobi** izlaze na bočna vrata u holu škole (BOČNI IZLAZ ).
2. Učenici, zaposlenici i ostale osobe koje su se zatekle **u kuhinji i blagovaoni**  izlaze na bočna vrata u holu škole (BOČNI IZLAZ ).
3. Učenici i djelatnici škole koji se nalaze u kancelariji defektologa, prostoriji zadruge, arhivi i prostoriji domara izlaze na bočna vrata u holu škole (BOČNI IZLAZ).

**\_\_13.00\_\_\_\_\_**

**ZAVRŠETAK EVAKUACIJE**

* **OBVEZE UČITELJA:**

Nakon provedbe evakuacije i okupljanja učenika, svaki učitelj provjerava jesu li svi učenici tog razreda napustili zgradu te izvršava prozivku prema popisu učenika (tiskani popis učenika nalazi se u tajništvu škole, a tajnica ga iznosi van i dostavlja učiteljima)

* **OBVEZE DRUGIH DJELATNIKA**

Tajnica i računovotkinja zajedno iznose matične knjige učenika škole (zajedno sa popisom učenika) na zborno mjesto. Nakon provedbe evakuacije i okupljanja učenika i radnika, radnici osposobljeni za rukovođenje evakuacijom i spašavanjem: domar, dežurna spremačica i ravnateljica provjeravaju jesu li svi radnici napustili zgradu te zadnji odlaze na zborno mjesto najbližim izlaznim putem.

* **RUKOVODITELJA EVAKUACIJE (RAVNATELJA):**

Davanje prijavka o mjestu izbijanja požara i lokaciji ozlijeđenih ili nestalih osoba žurnim službama po njihovom dolasku. Obavlja koordinaciju daljnjeg djelovanja s vatrogasnim, spasilačkim i žurnim službama.

**8. MATERIJALNO-TEHNIČKO OSIGURANJE**

Policijska uprava Bjelovarsko-bilogorska, DVD iz Velike Pisanice sudjelovat će u vježbi sa uobičajenim sredstvima i opremom.

Za provedbu vježbe Škola će osigurati protupožarni aparat (2 komada), a Služba civilne zaštite Bjelovar osigurat će uređaj za zadimljavanje i megafon za komentiranje tijeka vježbe.

Mladež DVD-a OŠ Velika Pisanica sa Vatrogasnom zajednicom Općine Velika Pisanica demonstrirat će vježbu gašenja požara i nošenja ozlijeđeneog učenika na nosilima.

**9. SUDIONICI VJEŽBE I NJIHOVE ZADAĆE**

* zaposlenici Osnovne škole Velika Pisanica (24 osobe) – provedba evakuacije učenika,
* učenici viših i nižih razreda matične škole – 146 učenika sudjeluje u evakuaciji,
* 1 učenik škole – u ulozi ozlijeđene osoba koja se evakuira, 2 nastavnika – u ulozi ozlijeđenih osoba koje se evakuiraju samostalno
* ŽC 112 Bjelovar (2 djelatnika) – zaprimaju i proslijeđuju dojavu o požaru, aktiviraju ostale službe sustava civilne zaštite
* VZO V. Pisanica (2 vozila i 4-7 djelatnika + ekipa podmatka VZO) – izlaze na intervenciju
* PU Bjelovarsko-bilogorska, PP Bjelovar (1 vozilo i 2 djelatnika) – izlazi na mjesto događaja
* Zavod za hitnu medicinu BBŽ (1 vozilo i 2 djelatnika)
* Županijski vatrogasni zapovjednik – komentira tijek odvijanja vježbe gostima i sudionicima vježbe

**AKTIVNOSTI SIMULACIJA:**

**-** simulaciju gašenja požara na otvorenom uporabom vatrogasnog aparata (koju će isto pratiti učenici i ostali sudionici sa ZBORNOG MJESTA) izvest će radnik škole domar Stjepan Dinjar.

**-**simulaciju spašavanja blokiranih radnika škole (koju će pratiti učenici i ostali radnici sa ZBORNOG MJESTA) izvest će VZO Velika Pisanica. Kad evakuacija učenika i radnika nije provedena u potpunosti, pristupa se akciji spašavanja preostalih osoba.

**10. OSIGURANJE VJEŽBE**

Vježba se izvodi u prostorijama škole i ispred nje, neće se izvoditi na prometnicama niti javnim površinama, te nije potrebno obaviti osiguranje prostora na kojem će se odvijati vježba, osim određivanja prostora okoliša škole na kojem mogu boraviti učenici i promatrači vježbe.

**11. ANALIZA I OCJENA VJEŽBE**

Analiza i ocjena provedene vježbe provest će se u prostorijama škole. Analiza treba pokazati mogućnosti i sposobnosti reagiranja na takve i slične događaje, kao i potrebne mjere koje treba poduzeti u smislu otklanjanja uočenih manjkavosti i nedostataka, kao i izmjene Plana evakuacije i spašavanja. U analizi sudjeluju predstavnici sudionika vježbe i škole.

**12. ODGOVORNE OSOBE OŠ VELIKA PISANICA, VELIKA PISANICA/ KONTAKTI**

|  |  |  |
| --- | --- | --- |
| **R.BR.** | **IME I PREZIME** | **BROJ MOBITELA** |
| 1. | Ivana Haić, ravnateljica | 043/883-900, 091/563-5989 |
| 2. | Ana Nemet, tajnica | 043/883-110, 098/872-002 |

**13. VREMENSKI SLIJED IZVOĐENJA VJEŽBE**

|  |  |  |  |  |  |
| --- | --- | --- | --- | --- | --- |
| **R.b.** | **Aktivnost** | **Nosilac** | **Sudjeluju** | **Vremenski period** | **Napomena** |
| 1. | Insceniranje požara u holu škole | domar | učitelji | 12.50 |  |
| 2. | Uočavanje lokacije požara i izvještavanje ravnatelja o tome | dežurna spremačica | ravnatelj | 12.52 |  |
| 3. | Procjena veličine požara i zapovijedanje evakuacije učenika | ravnatelj | voditelj evakuacije | 12.53 |  |
| 4. | Davanje znaka za evakuacija (požarna opasnost) | tajnik škole | svi radnici i učenici | 12.54 |  |
| 5. | Dojavljivanje o požaru na broj 112 | ravnatelj | ŽC 112 | 12.54 |  |
| 6. | Obavještavanje o požaru i uzbunjivanje DVD V. Pisanica | ŽC 112 Bjelovar | DVD V. Pisanica | 12.55 |  |
| 7. | Obavješćivanje ostalih žurnih službi da je u tijeku vježba zaštite i spašavanja | ŽC 112 Bjelovar | MUP PU  ZHM BBŽ | 12.55 |  |
| 8. | Simulacija isključenja električne energije i plina | domar | domar | 12.56 |  |
| 9. | Početak izlaska svih učenika i radnika iz školske zgrade te 2 ozlijeđenih učitelja koji izlaze zajedno s ostalima uz pratnju | svi učenici i radnici škole |  | 12.56 |  |
| 10. | Dolazak ophodnje policije | PP Bjelovar |  | 12.58 |  |
| 11. | Okupljanje učenika na zbornim mjestima za evakuaciju, prozivka i premještanje na lokaciju izvođenja drugog dijela vježbe | svi učenici | učitelji | 12.57-13.00 |  |
| 12. | Gašenje požara pomoću PP aparata (ispred škole) | domar |  | 13.01 |  |
| 13. | Dolazak pripadnika VZO Velike Pisanice | VZO Velika Pisanica |  | 13.02 |  |
| 14. | Demonstracija unutarnje navale i gašenja požara | VZO Velika Pisanica |  | 13.03 |  |
| 15. | Javljanje o veličini intenziteta požara i provedenoj evakuaciji | Zapovjednik intervencije | ŽC 112 | 13.05 |  |
| 16. | Obavijest o intenzitetu požara i provedenoj evakuaciji učenika | ŽC 112 | načelnik Općine  Župan BBŽ  Zapovjednik VZŽ | 13.06 |  |
| 17. | Pružanje prve pomoći ozlijeđenim djelatnicima škole | Radnici osposobljeni za pružanje prve pomoći | Radnici škole | 13.06 |  |
| 18. | Aktiviranje stožera civilne zaštite Općine V. Pisanica | Načelnik općine | Djelatnici općine | 13.07 |  |
| 19. | Aktiviranje Županijskog stožera civilne zaštite | Župan BBŽ | Djelatnici BBŽ | 13.07 |  |
| 20. | Dolazak ekipe ZHM BBŽ | ZHM BBŽ |  | 13.08 |  |
| 21. | Spašavanje ozlijeđene osobe na nosilima iz školske zgrade | VZO Velika Pisanica |  | 13.09 |  |
| 22. | Pružanje prve medicinske pomoći ozlijeđenom učeniku | ZHM BBŽ |  | 13.10 |  |
| 23. | Demonstracija vatrogasne vježbe sa naprtnjačama | Pomladak VZO V. Pisanica |  | 13.11 |  |
| 24 | Završetak demonstracije gašenja i pospremanje opreme | VZO V. Pisanica |  | 13.20 |  |
| 25. | Povratak učenika i učitelja u zgradu škole | svi učenici i učitelji |  | 13.21 |  |
| 26. | Obavijest da je vježba završena | Zapovjednik intervencije | ŽC 112 | 13.22 |  |
| 27. | Analiza i ocjena vježbe | Ravnatelj, načelnik | Sudionici vježbe | 13.30 |  |

**NAPOMENA: Upisana vremena su okvirna.**

|  |
| --- |
| KLASA: 214-01/19-01/01  URBROJ: 2103-44-01-19-1  U Velikoj Pisanici, 05. ožujka 2019. godine |

Rukovoditelj evakuacije i spašavanja:

ravnateljica OŠ Velika Pisanica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ivana Haić, prof.

Ovjerava:

Služba civilne zaštite Bjelovar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Danko Stavinoha, mag. pol.